Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16145

b) a vevő zajzár áramkörei, ha ilyeneket alkalmaznak, kielégítően működnek a két- vagy több eltolt vivőfrekvencia vételéből eredő audio heterodinek jelenléte esetén. 2.3.2.8 VDL-INTERFERENCIA ÉRZÉKETLENSÉGI TELJESÍTMÉNY 2.3.2.8.1 Azoknál a berendezéseknél, amelyeket ugyanazon légijármű fedélzetén DSB-AM és VDL technológiát alkalmazó szolgáltatásokat független üzemeltetésű használatra szántak, a vevő funkciónak kielégítő és jól érthető hangkimenetet kell szolgáltatnia egy nem több, mint 150 mikrovolt per méter (mínusz 102 dBW/m2) megkívánt térerővel és egy legalább 50 dB-es nem-kívánt VDL jel térerősséggel a megkívánt térerősség felett bármely kijelölt csatornán 100 kHz-re vagy nagyobb távolságra a kívánt jel kijelölt csatornájától. Megjegyzés. – A VDL-interferencia érzéketlenségi teljesítmény ezen szintje olyan vevő teljesítményt szolgáltat, amely megfelel a VDL RF spektrum maszk befolyásának, ahogy az a III. Kötet I. Rész 6.3.4 pontjában ismertetve van, egy tényleges 68 dB-es adó/vevő elkülönítéssel. Jobb adó és vevő teljesítmény kisebb megkívánt elkülönítést eredményezhet. 2.3.2.8.2 Minden 2002. január 1. után újonnan felszerelt ugyanazon légijármű fedélzetén lévő DSB-AM és VDL technológiát alkalmazó szolgáltatások független üzemeltetésénél való felhasználására szánt berendezés vétel funkciójának ki kell elégítenie a 2.3.2.8.1 pont előírásait. 2.3.2.8.3 Minden 2005. január 1. után felszerelt, ugyanazon légijármű fedélzetén DSB-AM és VDL technológiát alkalmazó szolgáltatások független üzemeltetésénél való felhasználására szánt berendezés vétel funkciójának ki kell elégítenie a 2.3.2.8.1 pont előírásait a 2.3.2.8.4 pont feltételei mellett. 2.3.2.8.4 A 2.3.2.8.3 pont előírásainak kötelező teljesítésére vonatkozó követelményeket az olyan körzeti léginavigációs egyezmények alapján kell megszabni, amelyek az üzemelési légteret és a megvalósítási időrendjét határozzák meg. 2.3.2.8.4.1 A 2.3.2.8.4 pontban jelzett egyezménynek a fedélzeti rendszerek kötelező teljesítésére legalább kétéves előzetes bejelentést kell biztosítania. 2.3.3 Interferencia érzéketlenségi teljesítmény 2.3.3.1 1998. január 1-je után a VHF kommunikációs vételi rendszereknek kielégítő teljesítményt kell nyújtaniuk azon két jel harmadrendű intermodulációs termékek jelenléte esetén, amely termékek a mínusz 5 dBm vevő bemeneti szintekkel bíró VHF FM rádióadás jelek következtében jönnek létre. 2.3.3.2 1998. január 1-je után a VHF kommunikációs vételi rendszereket nem kell érzéketleníteni a VHF FM rádióadás jelek jelenléte esetén, ahol a rádióadás jelek mínusz 5 dBm-es vételi bemeneti szintekkel rendelkeznek. 2007/70/II. szám Megjegyzés. – A fenti 2.3.3.1 és 2.3.3.2 pontokban idézett teljesítményhez használt érzéketlenítési kritériumokra vonatkozó útmutató anyagot a II. Rész "A" Mellékletének 1.3 pontja tartalmazza. 2.3.3.3 1995 január 1-je utána a fedélzeti VHF kommunikációs vételi rendszerek minden új felszerelésű berendezésének ki kell elégítenie a fenti 2.3.3.1 és 2.3.3.2 pontok előírásait. 2.3.3.4 Ajánlás. – A fenti 2.3.3.1 és 2.3.3.2 alatti érzéketlenségi teljesítmény előírásokat kielégítő fedélzeti VHF kommunikációs vételi rendszereket a lehető legrövidebb időn belül üzembe kell helyezni. 2.4 EGY-OLDALSÁVOS (SSB) HF ÖSSZEKÖTTETÉSI RENDSZER JELLEMZŐK A LÉGIFORGALMI MOZGÓ SZOLGÁLATOKNÁL TÖRTÉNŐ FELHASZNÁLÁSNÁL 2.4.1 A levegő-föld HF SSB rendszer jellemzőinek, ahol a légiforgalmi mozgó szolgálatoknál felhasználásra kerülnek, a következő előírásoknak kell megfelelniük. 2.4.1.1 FREKVENCIA TARTOMÁNY 2.4.1.1.1 A HF SSB berendezéseknek alkalmasaknak kell lenniük bármely SSB vivő (referencia) frekvenciánál, amely a légiforgalmi mozgó (R) szolgáltatás részére rendelkezésre áll a 2,8 MHz-től a 22 MHz-ig terjedő sávban, és szükségszerű az, hogy kielégítsék a körzet(ek) részére jóváhagyott kijelölési tervet, valamint összhangban legyenek a Rádió-Szabályzat vonatkozó előírásaival.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes